ÚRAD VLÁDY SLOVENSKEJ REPUBLIKY
      sekcia vládnej legislatívy	       

                                                                                 	Na rokovanie vlády SR
							          	dňa 5. apríla 2006
							          	k materiálu č. 6413/2006
					        k bodu č.20	

STANOVISKO

k návrhu nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky  č. 47/2005 Z.z. o požiadavkách na zdravie zvierat pri premiestňovaní oviec a kôz a pri obchode s členskými štátmi 

I.

Predkladaný návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky  č. 47/2005 Z.z. o požiadavkách na zdravie zvierat pri premiestňovaní oviec a kôz a pri obchode s členskými štátmi je návrhom právneho predpisu, ktorého prijatie je nevyhnutné pre splnenie záväzkov Slovenskej republiky vyplývajúcich z prístupových zmlúv. Do nášho právneho poriadku sa ním preberajú ustanovenia bodu 1 a 2 prílohy Rozhodnutia Komisie č. Komisie č. 2005/932/ES, ktorým sa mení a dopĺňa príloha E k smernici Rady 1991/68/EHS, pokiaľ ide o aktualizáciu vzorových veterinárnych osvedčení 
Predkladateľom návrhu nariadenia vlády je minister pôdohospodárstva Slovenskej republiky Zsolt Simon. 
Predkladaný návrh nariadenia vlády nebude mať podľa predkladacej správy  dopad na verejné financie, obyvateľov, hospodárenie podnikateľskej sféry a iných právnických osôb, takisto nebude mať negatívny dopad na životné prostredie a na zamestnanosť a tvorbu nových pracovných miest. 

II.

Predkladaný návrh nariadenia vlády bol prerokovaný na zasadnutí Legislatívnej rady vlády Slovenskej republiky dňa 28. marca 2006. Legislatívna rada vlády po prerokovaní návrhu nariadenia vlády uložila predkladateľovi zapracovať pripomienky prijaté na jej rokovaní a návrh v novom znení v prípade zapracovania všetkých pripomienok odporučila vláde schváliť. 

                                                         III.
Sekcia vládnej legislatívy Úradu vlády Slovenskej republiky konštatuje, že pripomienky Legislatívnej rady vlády SR  predkladateľ zapracoval ( 2 pripomienky) a 1 pripomienku nezapracoval. 
Sekcia vládnej legislatívy Úradu vlády Slovenskej republiky odporúča vláde Slovenskej republiky predložený návrh nariadenia vlády schváliť, avšak s touto pripomienkou Legislatívnej rady vlády:

V čl. I. v bodoch 2 a 3 j je potrebné text v úvodzovkách preformulovať nasledovne: „12.4 z písomného vyhlásenia držiteľa alebo z preskúmania registra chovu  a dokumentov o presune, vedených v súlade s nariadením Rady (ES) č. 21/2004, najmä s časťami B a C prílohy  tohto nariadenia, vyplýva, že  zvieratá zostali v tom istom chove pôvodu minimálne 30 dní pred naložením alebo od narodenia, ak ide o zvieratá mladšie ako 30 dní, že v posledných 21 dňoch pred naložením sa do chovu pôvodu nedostali žiadne ovce ani kozy a že v posledných 30 dňoch pred odoslaním z chovu pôvodu sa do chovu pôvodu nedostali párnokopytníky dovezené z tretích krajín, to neplatí ak  sa tieto zvieratá dostali do chovu pôvodu v súlade s čl. 4a odsek 2 smernice 1991/68/EHS.“.

V Bratislave dňa  4. apríla 2006.
Vypracoval: 	Andrej Pitoňák

								Štefan Grman
								generálny riaditeľ
							       sekcie vládnej legislatívy